પ્રાથમિક તપાસ મુજબ આ બોટમાંથી માછીમારીનો સામન મળી આવ્યો છે. અને પાકિસ્તાની નાગરિકો પણ અહીં માછલી પકડવાની લાલચે આવ્યા હોય તેવું લાગે છે. પણ તેમ છતાં ભારત અને પાકિસ્તાન વચ્ચે જેવા સંબંધો છે તેને જોતા બીએસએફ અને સ્થાનિક પોલીસ દ્વારા સધન તપાસ હાથ ધરવામાં આવી છે. વધુમાં બીએસએફ દ્વારા આ પાકિસ્તાની બોટ મળી આવતા કોમ્બિંગ પણ હાથ ધરવામાં આવ્યું હતું. ઉલ્લેખનીય છે કે કચ્છના હરામીનાળા જગ્યા પર અનેક વાર આ પહેલા પણ પાકિસ્તાની માછીમારો બોટ સમેત મળી આવ્યા છે. માછલીઓની સારી ઉપજ આ વિસ્તારમાં થતી હોવાના કારણે આવી ઘટનાઓ અવાર નવાર બનતી હોય છે.